ہریندر کمار مکرجی

ہریندر کمار مکرجی (1887ء—1956ء) آئین ہند کا مسودہ تیار کرنے والی آئین ساز مجلس کے نائب صدر اور آزاد بھارت میں مغربی بنگال کے پہلے گورنر تھے۔

وہ ایک ماہر تعلیم، بنگال کے معروف مسیحی رہنما، اقلیتی حقوق کمیٹی کے سربراہ اور مجلس آئین ساز کے نائب صدر تھے۔ یہی مجلس آزادی کے بعد سنہ سینتالیس میں بھارت کی پہلی مجلس قانون ساز بنی۔

سوانح حیات 
ہریندر کمار نے کلکتہ یونیورسٹی سے ایم اے، پی ایچ ڈی اور ڈی لٹ کیا، وہ پی ایچ ڈی کرنے والے پہلے ہندوستانی تھے۔ انہوں نے انگریزی ادب میں پی ایچ ڈی کی تھی۔

کلکتہ یونیورسٹی میں وہ مختلف منصبوں لیکچرار، سیکریٹری، انسپکٹر آف کالجز، 1936ء سے 1940ء تک انگریزی کے پروفیسر اور پھر شعبہ انگریزی کی صدارت پر فائز رہے۔ بعد ازاں انہیں بنگال کی مجلس قانون ساز کے لیے نامزد کیا گیا اور منتخب ہوئے۔

جب وہ ہندوستان کی مجلس آئین ساز کے نائب صدر اور اقلیتی حقوق کمیٹی کے سربراہ تھے تو انہوں نے اقلیتوں کی بہبود کی خاطر تمام شعبہ ہائے زندگی میں اقلیتوں کے لیے تحفظات کا مطالبہ کیا۔ لیکن تقسیم ہند کے بعد ان کا موقف تبدیل ہو گیا اور انہوں نے تحفظات کے مطالبے کو اقلیتوں کی زبان اور ثقافت کی حفاظت تک محدود رکھا۔

مجلس آئین ساز کی تحلیل کے بعد ڈاکٹر مکرجی مغربی بنگال کے گورنر بنے، وہ اس منصب پر 1 نومبر 1951ء سے 7 اگست 1956ء تک فائز رہے۔ مکرجی 1953ء سے "دیش بندھو میموریل سوسائٹی" کے صدر بھی رہے۔

7 اگست 1956ء کو کلکتہ میں وفات پائی۔

مسیحی رہنما 
ڈاکٹر مکرجی بنگال میں بنگالی مسیحیوں کے نمائندہ تھے اور سیاست میں آنے کے بعد انہیں ہندوستانی مسیحیوں کی نمائندہ تنظیم "آل انڈیا کاؤنسل آف کرسچنز" کا صدر منتخب کر لیا گیا تھا۔ نیز وہ انڈین نیشنل کانگریس کے رکن اور بنگالی مسیحی برادری کی نمائندگی کرنے والی قومی تحریکوں کے کارکن بھی تھے۔ ڈاکٹر مکرجی تنہا امیدوار تھے جن کی مجلس آئین ساز کی نائب صدارت پر سب کا اتفاق تھا۔

مزید دیکھیے 
 آئین ساز اسمبلی

حوالہ جات

بیرونی روابط 
 اقلیتی ذیلی کمیٹی – ایچ۔ سی۔ مکرجی
 دستور ساز اسمبلی : The Minority Community Chairman Mr. Harendra Coomar Mookerjee represented all Christians
 کام کرنے کے لیے ایک سوچ
 دستور ساز اسمبلی کی بحث
 مذاہب کی پارلیمان اور بدھ مت

1877ء کی پیدائشیں
1956ء کی وفیات
بنگالی شخصیات
بھارتی سرکاری ملازمین
کلکتہ یونیورسٹی کے فضلا
کلکتہ یونیورسٹی کے فکیلٹی
بھارتی مسیحی مذہبی رہنما
مغربی بنگال کے گورنر
بھارت کی دستور ساز اسمبلی کے ارکان
ویکی ڈیٹا سے مطابقت رکھنے والی مختصر تفصیل